Vaccinul AstraZeneca a ajuns deja în spitalele din UK: "Ne asigurăm că toate dozele vor fi utilizate".
Dozele de vaccin de la AstraZeneca au ajuns la spitalele din UK. Marea Britanie a fost prima ţară care a aprobat vaccinul AstraZeneca. AstraZeneca va livra 2 milioane de doze săptămânal la spitalele din UK.
Dozele de vaccin dezvoltate de Universitatea Oxford şi AstraZeneca au ajuns ieri la spitalele din Marea Britanie.Primii vaccinaţi vor fi cadrele medicale şi îngrijitorii la domiciliu. Marea Britanie a fost prima ţară care a aprobat vaccinul de la Oxford şi AstraZeneca. Dezvoltatorul va livra două milioane de doze în fiecare săptămână în UK, după jumătatea lunii ianuarie. George Findlay, directorul spitalului Princess Royal Hospital spune că obiectivul lor este să vaccineze cât mai multe persoane posibil. George Findlay: "Ne propunem să vaccinăm mai întâi persoanele vulnerabile, inclusiv personalul nostru, personalul NHS şi îngrijitorii la domiciliu. Am luat legătura cu aceşti oameni pentru a-i anunţa că vaccinul este disponibil şi se poate rezerva. Avem experienţă, pentru că am început vaccinarea în urmă cu câteva săptămâni, la celălalt spirat din Brighton. Suntem pregătiţi şi invităm acele persoane să se vaccineze. Ne asigurăm că toate dozele vor fi utilizate.".